Lögreglan á Norðurlandi vesta og björgunarsveitir eru í viðbragðsstöðu vegna vonskuveðurs sem er að skella á. Appelsínugul viðvörun gildir fyrir norðanvert Snæfellsnes, Breiðafjörð, Strandir og Norðurland. Lögreglan hvetur ökumenn til að sýna skynsemi.
Það blæs duglega á landsmenn í dag og fólk ætti ekki að vera á ferðinni í norðvesturhluta landsins. Haraldur Eiríkisson, veðurfræðingur á Veðurstofu Íslands, segir að vind lægi ekki fyrr en í fyrramálið.
Það eru viðvaranir úti, appelsínugular fyrir norðvestanvert landið. Suðvestan hvassviðri, stormur, mjög hvassar vindhviður við fjöll. Spáin hefur í raun ekkert breyst frá því í gær. Þetta vonskuveður er á leiðinni,"
Veðrið sé verst á norðanverðu landinu
Þetta er norðvestur fjórðungurinn má segja. Þetta er norðanvert Snæfellsnes, Breiðafjörður, Vestfirðir, Strandir og Norðurland vestra og alveg austur í Eyjafjörðinn. Eyjafjörður fylgir þessu líka.,"
Hann hvetur fólk til að bíða með ferðalög á þessum slóðum.
Bara vera helst ekki á ferðinni og sérstaklega ekki ef fólk er með aftanívagna, hjólhýsi eða þess háttar. Þetta er ekki dagur til að vera að ferðast,"
Lögreglan á Norðurlandi vestra sendi frá sér tilkynningu í gær þar sem vegfarendur voru beðnir um að vera ekki á ferðinni með fellihýsi eða hjólhýsi á meðan þessar viðvaranir eru í gildi. Sigurður Kristjánsson, lögreglustjóri á Norðurlandi vestra segir að svo virðist sem fólk hafi virt þá beiðni.
Við höfum ekki fengið neinar tilkynningar um nein óhöpp. Það er hérna stórt fótboltamót um helgina og það var haft samband við mótshaldara þeir beðnir að koma þeim upplýsigum áfram, það er að segja þessum viðvörunum til keppenda og þeirra aðstandenda. Og svo hefur verið haft samband við björgunarsveitir og annað þannig að þær séu bara í viðbragðsstöðu ef það fer að rjúka verulega upp sko. -Ertu með einhver skilaboð til fólks?- Já já það er bara að athuga upplýsingar með veður og færð og sýna skynsemi heldur en að rjúka af stað út í óvissuna."
Það er íþróttafélagið Tindastóll á Sauðárkróki sem stendur fyrir fótboltamótinu í bænum um helgina. Samkvæmt upplýsingum frá mótsstjórn stendur ekki til að fresta mótinu. Það hafi þó verðið gerðar ákveðnar ráðstafanir þar sem foreldrum er meðal annars boðin gisting í grunnskólanum. Þá verður dagskrá mögulega hliðrað til vegna veðurs og eru gestir hvattir til þess að fylgjast vel með á heimasíðu mótsins.
Það er skollinn á suðvestan-sumarhvellur. Appelsínugul veðurviðvörun er í gildi fyrir norðanvert Snæfellsnes, Breiðafjörð, Strandir og Norðurland. Lögreglan hvetur ökumenn til að sýna skynsemi og vera ekki á ferðinni í norðvesturhluta landsins með ferðavagna. 